**Fritekstsvar odontologi – Studiebarometeret 2021**

Dette er kommentarer avgitt i to (mot før ett) fritekstfelt i skjemaet

Tekst 1: «Har du noen ønsker eller ideer som kan forbedre studieprogrammet? Eventuelle kommentarer du oppgir vil bli sendt til institusjonen din og kan bidra til utvikling av studieprogrammet ditt» (Dette er fritekstfeltet som har vært i skjemaet de senere årene)

14 studenter har kommentert her:

|  |  |
| --- | --- |
|  |  |

**Student 1**

Første året av studiet er veldig lagt opp til medisinstudenter. Tannlegestudenter blir mindre sett og ikke prioritert.

**Student 2**

Mer fysisk undervisning

**Student 3**

Mer tavleundervisning, mindre PowerPoint. Engasjere studentene mer til å stille spørsmål og diskutere, og legge av tid til dette i noen forelesninger.

**Student 4**

Studieopplegget fungerer ikke. Det er ikke tilpasset til arbeidslivet etter endt utdanning. Studiene dagene varer fra 08.00 til 16.00 hver dag. Og i tillegg til dette forventes at det skal leses til eksamen samt jobbe med masteroppgave. Dette er svært krevende. I tillegg er den praktiske undervisningen ikke oppdatert med det man møter ute i den kliniske hverdagen. Brukes fortsatt gamle metoder på universitetet, når dette lett kan erstattes med ny teknologi. Undervisning tas ikke opp, noe som er etterspurt flere ganger. Ser ingen glede i å møte opp på fakultetet, da alle dagene i uka er svært krevende og man føler seg konstant utslitt/utmattet. Helgene ka man heller ikke bruke til å slappe av, da man må bruke disse dagene til å lese.

**Student 5**

Fysiske labøvelser og kurs hadde vært en fordel

**Student 6**

mer relevant pensum tidlig i studie.

**Student 7**

Hør på studentene. Det er ikke vits å holde en midtveisevaluering når fagansvarlige tilstede høylytt sier hvor mye de hater hele opplegget, og bruker hersketeknikk på alle som ønsker å diskutere og komme frem til en bedre løsning på problemer. Svarprosenten er lav fordi det oppleves at det ikke hjelper å komme med tilbakemelding. Det gjelder også dette studiebarometeret til Nokut. Hvorfor sette av dyrebar eksamens-lesetid på å greie ut om forbedringsmuligheter, når det kastes rett i en digital søppelbøtte uansett. Vi er så skuffet over måten dere har ivaretatt oss på dette studiet. Dere skal få ett veldig godt forslag: Hent frem forbedringsforslag som er blitt sendt inn, og som det faktisk har blitt gjort noe med. Vis dette til studentene så vi kan se noen lysglimt. Mentorordningen er et eksempel på noe en student på H17 foreslo for noen år tilbake - via Nokut studentbarometer.

**Student 8**

Kutte betraktelig ned på mengden saltjeneste på kirurgisk avdeling.

**Student 9**

Re-evaluere hele systemet og effektivisere intern praksis (klinikken) for å få et bedre læringsutbytte, og dermed få mer ledig tid i timeplanen som kan brukes til lesedager. Kvalitet over kvantitet. Vi bruker nesten like lang tid på organisert (obligatorisk) undervisning som en 100 % arbeidsuke. Likevel er læringsutbyttet mye mindre enn det man skulle forvente, og det er altfor liten tid til å lese teori eller jobbe med masteroppgaven, som utgjør 20 studiepoeng. Kanskje det må vurderes å innføre et 6. studieår eller et ekstra semester, eller redusere det som er av unødvendig klinikktid.

**Student 10**

Skille medisin og odontologi - programområdene bør ikke ha felles undervisning

**Student 11**

Ønske om tidlegare publikasjoner på timeplanen, og opptak av alle forelesningar.

**Student 12**

Å lytte til studentene når vi kommer med forslag, la være å gjøre alt av endringer så fryktelig vanskelig, la studentene bli hørt!

**Student 13**

Mer kontakt med lærerne og foreleserne! Ikke greit at forelesere kommer med enge meninger om politiske spørsmål. Dette bør de holde for seg selv.

**Student 14**

Mer klinikk. Flere fysiske seminarer

Tekst 2: «Her kan du skrive mer om dine erfaringer med eksamener, innleveringer og andre vurderingsformer.»

5 studenter har kommentert:

**Student 1**

Eksamen er svært krevende, og det blir stilt spørsmål om ting som ikke er grundig undervist.

**Student 2**

Kanskje litt for mye fokus på mange små detaljer i stedet for å sikre at studenten har et godt oversiktlig bilde med de viktigste detaljene.

**Student 3**

Reglene for ting ikke svart-hvitt. Fagansvarlige har forandret kravene til kildehenvisning på hjemmeeksamen etter det ble vedtatt noe annet på offisielle fakultetsmøter slik at studentene overraskes på eksamen og blir usikre på hva som er riktig å gjøre. Forelesning om sentrale deler av faget har blitt gjennomgått først etter man har hatt eksamen med oppgave om dette emnet. Beskjeder relevante til eksamen har blitt sendt på mail, ikke inne på Inspera slik at studentene ikke har fått det med seg og svart feil på eksamen.

**Student 4**

I mitt studieprogram er det mye intern praksis. Der opplever jeg vi ikke har fått tydelig informasjon om hvilke forventninger som stilles til oss.

**Student 5**

Fornøyd med hjemmeeksamen og bestått/ikke bestått. Men undervisningen ikke tilrettelagt endret eksamensform.